CELEX: 32002R1284
Language: ro
Date: 2002-07-15 00:00:00
Title: Regulamentul (CE) nr. 1284/2002 al Comisiei din 15 iulie 2002 de stabilire a standardului de comercializare pentru alunele cu coajă

03/Volumul 44
            
            
               RO
            
            
               Jurnalul Ofícial al Uniunii Europene
            
            
               13
            
         32002R1284
   
               L 187/14
            
            
               JURNALUL OFÍCIAL AL UNIUNII EUROPENE
            
            
               
            
         
      REGULAMENTUL (CE) NR. 1284/2002 AL COMISIEI
   
   din 15 iulie 2002
   de stabilire a standardului de comercializare pentru alunele cu coajă
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Regulamentul (CE) nr. 2200/96 al Consiliului din 28 octombrie 1996 privind organizarea comună a piețelor în sectorul fructelor și legumelor (1), astfel cum a fost modificat ultima dată prin Regulamentul (CE) nr. 545/2002 (2), în special articolul 2 alineatul (2),
   întrucât:
   
               (1)
            
            
               Alunele cu coajă figurează în anexa 1 la Regulamentul (CE) nr. 2200/96 printre produsele pentru care trebuie adoptate standarde. În acest scop, din motive de transparență pe piața mondială, este necesar să se țină seama de standardul recomandat pentru alunele cu coajă de grupul de lucru pentru standardizarea produselor alimentare perisabile și îmbunătățirea calității din cadrul Comisiei Economice pentru Europa a Organizației Națiunilor Unite (CEE/ONU).
            
         
               (2)
            
            
               Aplicarea acestui standard trebuie să aibă ca efect eliminarea de pe piață a produselor de calitate nesatisfăcătoare, orientarea producției în scopul satisfacerii cerințelor consumatorilor și facilitarea relațiilor comerciale pe baza unei concurențe loiale, contribuind astfel la creșterea rentabilității producției. Prin urmare, ea trebuie aplicată în toate etapele de comercializare.
            
         
               (3)
            
            
               Măsurile prevăzute de prezentul regulament sunt conforme cu avizul Comitetului de gestionare a fructelor și legumelor proaspete,
            
         ADOPTĂ PREZENTUL REGULAMENT:
   Articolul 1
   Standardul de comercializare aplicabil alunelor cu coajă din domeniul de aplicare al codului NC 0802 21 00 și din domeniul de aplicare al codului NC ex 0813 50 figurează în anexă.
   Standardul se aplică în toate etapele de comercializare, în condițiile prevăzute de Regulamentul (CE) nr. 2200/96.
   Articolul 2
   Prezentul regulament intră în vigoare în a douăzecea zi de la data publicării în Jurnalul Oficial al Comunităților Europene.
   Se aplică de la 1 ianuarie 2003.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 15 iulie 2002.
      
         
            Pentru Comisie
         
         Franz FISCHLER
         
         
            Membru al Comisiei
         
      
   
   
      (1)  JO L 297, 21.11.1996, p. 1.
   
      (2)  JO L 84, 28.3.2002, p. 1.
   ANEXĂ
   STANDARD PENTRU ALUNELE CU COAJĂ
   I.   DEFINIȚIA PRODUSULUI
   Prezentul standard se referă la alunele cu coajă din soiurile (cultivarele) obținute din Corylus avellana L. și din Corylus maxima Mill. și la hibrizii acestora fără involucru sau cupulă, destinate livrării către consumatori, cu excepția alunelor destinate prelucrării industriale.
   II.   DISPOZIȚII PRIVIND CALITATEA
   Prezentul standard are ca obiect definirea calităților pe care trebuie să le prezinte alunele cu coajă după condiționare și ambalare.
   A.   Caracteristici minime (1)
   
   
               (i)
            
            
               La toate categoriile, ținând seama de dispozițiile speciale prevăzute pentru fiecare categorie și de toleranțele admise, alunele cu coajă trebuie să fie:
               
                           (a)
                        
                        
                           Caracteristici ale cojii:
                           
                                       —
                                    
                                    
                                       bine formate; coaja nu trebuie să fie diformă în mod vizibil;
                                    
                                 
                                       —
                                    
                                    
                                       întregi, mici alterări superficiale nefiind considerate defecte;
                                    
                                 
                                       —
                                    
                                    
                                       sănătoase, lipsite de defecte care pot altera proprietățile naturale de conservare a fructului;
                                    
                                 
                                       —
                                    
                                    
                                       lipsite de atacuri ale paraziților;
                                    
                                 
                                       —
                                    
                                    
                                       curate, practic lipsite de materii străine vizibile;
                                    
                                 
                                       —
                                    
                                    
                                       uscate, lipsite de umiditate exterioară anormală;
                                    
                                 
                                       —
                                    
                                    
                                       lipsite de tegument aderent (pe suprafața unei coji individuale nu trebuie să existe mai mult de 5 % tegument aderent, în total).
                                    
                                 
                     
                           (b)
                        
                        
                           Caracteristici ale miezului:
                           
                                       —
                                    
                                    
                                       întregi, mici defecte superficiale care nu sunt considerate defecte;
                                    
                                 
                                       —
                                    
                                    
                                       sănătoase, sunt excluse produsele atinse de putregai sau afectate de alterări din cauza cărora ar deveni improprii pentru consum;
                                    
                                 
                                       —
                                    
                                    
                                       suficient de dezvoltate; sunt excluse fructele zbârcite sau seci;
                                    
                                 
                                       —
                                    
                                    
                                       curate, practic lipsite de materii străine vizibile;
                                    
                                 
                                       —
                                    
                                    
                                       lipsite de insecte vii sau moarte, indiferent de stadiul de dezvoltare;
                                    
                                 
                                       —
                                    
                                    
                                       lipsite de atacuri ale paraziților;
                                    
                                 
                                       —
                                    
                                    
                                       lipsite de filamente de mucegai vizibile cu ochiul liber;
                                    
                                 
                                       —
                                    
                                    
                                       lipsite de râncezeală;
                                    
                                 
                                       —
                                    
                                    
                                       lipsite de umiditate exterioară anormală;
                                    
                                 
                                       —
                                    
                                    
                                       lipsite de mirosuri și/sau gusturi străine;
                                    
                                 
                                       —
                                    
                                    
                                       lipsite de pete (inclusiv prezența unei colorații negre) sau alterări din cauza cărora fructul ar deveni impropriu pentru consum (2).
                                    
                                 
                     Alunele cu coajă trebuie recoltate la maturitate deplină.
               Alunele nu trebuie să fie lipsite de miez.
               Starea alunelor trebuie să permită:
               
                           —
                        
                        
                           rezistența la transport și manipulare;
                        
                     
                           —
                        
                        
                           sosirea în condiții satisfăcătoare la locul de destinație.
                        
                     
         
               (ii)
            
            
               Conținut de apă
               
                            
                        
                        
                           Conținutul de apă al alunelor cu coajă nu trebuie să depășească 12 % pentru aluna întreagă și 7 % pentru miez (3).
                        
                     
         B.   Clasificare
   Alunele cu coajă sunt clasificate în trei categorii definite în cele ce urmează:
   
               (i)
            
            
               Categoria „Extra”
               Alunele cu coajă din această categorie trebuie să fie de calitate superioară. Ele trebuie să prezinte caracteristicile soiului și/sau ale tipului comercial (4).
               Ele nu trebuie să prezinte defecte, cu excepția unor foarte mici alterări superficiale, cu condiția ca acestea să nu afecteze aspectul general al produsului, calitatea, conservarea și prezentarea sa în ambalaj.
            
         
               (ii)
            
            
               Categoria I
               Alunele cu coajă din această categorie trebuie să fie de calitate bună. Ele trebuie să prezinte caracteristicile soiului și/sau ale tipului comercial. (4)
               
               Ele pot prezenta mici defecte, cu condiția ca acestea să nu afecteze aspectul general al produsului, calitatea, conservarea și prezentarea sa în ambalaj.
            
         
               (iii)
            
            
               Categoria II
               Această categorie include alunele cu coajă care nu pot fi încadrate în categoriile superioare, dar care corespund caracteristicilor minime definite mai sus.
               Ele pot prezenta defecte, cu condiția să își păstreze caracteristicile esențiale referitoare la calitate, conservare și prezentare.
            
         III.   DISPOZIȚII PRIVIND CALIBRAREA
   Calibrul este determinat de diametrul maxim al secțiunii ecuatoriale. El este definit fie printr-un interval determinat de un calibru maxim și un calibru minim (calibrare), fie prin menționarea calibrului minim urmat de cuvintele „și mai mult” sau a calibrului maxim urmat de cuvintele „și mai puțin” (criblare). Calibrarea este obligatorie pentru produsele din categoriile „Extra” și „I”, dar este facultativă pentru produsele din categoria „II”.
   Se stabilește următoarea clasificare:
   
               Calibrare (5)
               
            
            
               Criblare (5)
               
            
         
               22 mm și mai mult
            
            
               22 mm și mai mult (sau și mai puțin)
            
         
               20-22 mm
            
            
               20 mm și mai mult (sau și mai puțin)
            
         
               18-20 mm
            
            
               18 mm și mai mult (sau și mai puțin)
            
         
               16-18 mm
            
            
               16 mm și mai mult (sau și mai puțin)
            
         
               14-16 mm
            
            
               14 mm și mai mult (sau și mai puțin)
            
         
               12-14 mm
            
            
                
            
         Numai alunele cu coajă având un diametru egal sau mai mare de 16 mm pot face parte din categoria „Extra”, iar din categoria „I” pot face parte numai cele care au un diametru egal sau mai mare de 14 mm. Pentru produsele prezentate consumatorului final în clasificarea prin criblare, nu se acceptă calibrul „și mai puțin”.
   IV.   DISPOZIȚII PRIVIND TOLERANȚELE
   Sunt admise toleranțe de calitate și de calibru în fiecare ambalaj pentru produsele care nu sunt conforme cu cerințele categoriei indicate.
   A.   Toleranțe de calitate
   
               Defecte admise
            
            
               Toleranțe admise
               (procentul fructelor cu defecte calculat în număr sau în greutate)
            
         
               Extra
            
            
               Categoria I
            
            
               Categoria II
            
         
               (a)   Toleranță totală admisă pentru defecte ale cojii
               (calculată pe baza greutății totale a fructelor cu coajă)
            
            
               3
            
            
               5
            
            
               7
            
         
               (b)   Toleranță totală admisă pentru defecte ale miezului
               (calculată pe baza greutății miezurilor)
            
            
               5
            
            
               8 (6)
               
            
            
               12 (6)
               
            
         
               dintre care cea pentru miezuri mucede, putrede, râncede (7) sau care prezintă urme de atacuri ale insectelor (8)
               
               (calculată pe baza greutății miezurilor)
            
            
               3
            
            
               5
            
            
               6
            
         
               (c)   Materii străine
               (toleranță calculată pe baza greutății totale a fructelor cu coajă)
            
            
               0,25
            
            
               0,25
            
            
               0,25
            
         
               (d)   Coji goale
               (toleranță calculată pe baza numărului)
            
            
               4
            
            
               6
            
            
               8
            
         Pentru categoriile „Extra” și „I”, se acceptă un procent maxim de 12 % în număr sau în greutate de alune cu coajă din soiuri sau de tipuri comerciale diferite. Aceste toleranțe sunt valabile și pentru categoria II în cazul în care este indicat soiul sau tipul comercial.
   B.   Impurități minerale
   Cenușile insolubile în acid nu pot depăși 1 g per kg.
   C.   Toleranțe de calibru
   Pentru toate categoriile, se acceptă un procent maxim de 10 % în număr sau în greutate de alune cu coajă care nu corespund calibrului indicat, cu condiția ca:
   
               —
            
            
               aceste alune să corespundă calibrului imediat inferior sau superior, în cazul în care calibrul este indicat printr-un interval cuprins între un diametru minim și un diametru maxim (calibrare);
            
         
               —
            
            
               aceste alune să corespundă calibrului imediat inferior, în cazul în care calibrul este indicat prin desemnarea unui diametru minim, urmată de mențiunea „și mai mult” sau „și +” sau „+” (criblare);
            
         
               —
            
            
               aceste alune să corespundă calibrului imediat superior, în cazul în care calibrul este indicat prin desemnarea unui diametru maxim, urmată de mențiunea „și mai puțin” sau „și –” sau „–” (criblare).
            
         V.   DISPOZIȚII PRIVIND PREZENTAREA
   A.   Omogenitate
   Conținutul fiecărui ambalaj trebuie să fie omogen și să nu cuprindă decât alune cu coajă de aceeași origine, calitate, soi sau tip comercial și calibru (atunci când sunt calibrate).
   Partea vizibilă a conținutului ambalajului trebuie să fie reprezentativă pentru întregul conținut.
   B.   Ambalare
   Alunele cu coajă trebuie ambalate astfel încât să se asigure o protecție adecvată a produsului.
   Materialele utilizate în interiorul ambalajului trebuie să fie noi, curate și confecționate dintr-un material care să nu producă alterări externe sau interne. Este autorizată utilizarea de materiale, în special de hârtii sau timbre care conțin mențiuni comerciale, cu condiția ca imprimarea sau etichetarea să fie realizate cu ajutorul unei cerneli sau a unui lipici care nu sunt toxice.
   Ambalajele nu trebuie să conțină corpuri străine.
   C.   Prezentare
   Alunele cu coajă trebuie prezentate în saci și/sau în ambalaje solide.
   VI.   DISPOZIȚII PRIVIND MARCAREA
   Fiecare ambalaj trebuie să conțină, în caractere grupate pe aceeași parte, lizibile, de neșters și vizibile din exterior, următoarele indicații:
   A.   Identificare
   Ambalatorul și/sau expeditorul: numele și adresa sau identificarea simbolică eliberată sau recunoscută de un serviciu oficial. Cu toate acestea, în cazul în care se utilizează un cod, mențiunea „ambalator și/sau expeditor” (sau o abreviere echivalentă) trebuie indicată în apropierea acestui cod.
   B.   Natura produsului
   
               —
            
            
               „Alune cu coajă”, în cazul în care conținutul nu este vizibil din exterior.
            
         
               —
            
            
               Denumirea soiului sau a tipului comercial pentru categoriile „Extra” și „I” (facultativ pentru categoria II).
            
         C.   Originea produsului
   Țara de origine și, eventual, zona de producție sau denumirea națională, regională sau locală.
   D.   Caracteristici comerciale
   
               —
            
            
               categoria;
            
         
               —
            
            
               calibrul, indicat prin:
               
                           —
                        
                        
                           diametrul minim și maxim (calibrare) sau
                        
                     
                           —
                        
                        
                           diametrul minim, urmat de cuvintele „și mai mult” sau „și +” sau „+”, sau prin diametrul maxim, urmat de cuvintele „și mai puțin” sau „și –” sau „–” (criblare);
                        
                     
         
               —
            
            
               denumirea calibrului (facultativ);
            
         
               —
            
            
               data expirării (facultativ);
            
         
               —
            
            
               greutatea netă;
            
         
               —
            
            
               anul recoltării (facultativ).
            
         E.   Marca oficială de control (facultativ).
   
      Apendicele I
      DETERMINAREA CONȚINUTULUI DE APĂ
      METODA I –   METODĂ DE LABORATOR
      1.   Principiu
      Determinarea conținutului de apă din alunele cu coajă prin pierderea masei după desicare la temperatura de 103 °C (±2 °C) în izotermă la presiune ambiantă timp de șase ore.
      2.   Aparatură
      2.1.   Mojar din ceramică și pistil sau tocător de alimente.
      2.2.   Balanță de precizie cu o sensibilitate de 1 miligram.
      2.3.   Recipiente cilindrice din sticlă sau metal cu fund plat, prevăzute cu un capac adecvat; cu un diametru de 12 cm, înălțime de 5 cm.
      2.4.   Etuvă izotermă cu încălzire electrică prevăzută cu o bună convecție naturală, reglată la o temperatură constantă de 103 °C (±2 °C).
      2.5.   Desicator conținând un deshidratant eficient (de exemplu clorura de calciu) și prevăzut cu o placă metalică pentru răcirea rapidă a recipientelor.
      3.   Pregătirea eșantionului
      Eșantionul se curăță de coajă, atunci când este cazul, și se zdrobește în mojar – sau se toacă mărunt – până se obțin fragmente cu diametrul de la 2 până la 4 mm.
      4.   Fracționare și procedură de testare
      4.1.   Se usucă recipientele și capacele lor în izotermă timp de cel puțin două ore, apoi se introduc în desicator. Recipientele și capacele lor se lasă la răcit până ating temperatura ambiantă.
      4.2.   Se testează patru fracțiuni de aproximativ 50 g fiecare.
      4.3.   Se cântărește recipientul gol și capacul cu o precizie de 0,001 g (M0).
      4.4.   Se cântăresc cu o precizie de 0,001 g aproximativ 50 g din eșantionul de probă și se repartizează pe fundul recipientului. Se pune repede capacul și se cântăresc împreună (M1). Aceste operațiuni trebuie efectuate cât mai repede posibil.
      4.5.   Recipientele deschise și capacele lor se așează unul lângă celălalt în etuvă. Etuva se închide și se lasă la uscat timp de șase ore. Se deschide etuva, se pun repede capacele pe recipiente, care se introduc apoi în desicator ca să se răcească. După răcire până la temperatura ambiantă, se cântărește cu o precizie de 0,001 g recipientul acoperit cu capac (M2).
      4.6.   Conținutul de apă al eșantionului de probă, în procent din masă, se calculează cu ajutorul următoarei formule:
      
         
      4.7.   Se notează valoarea medie obținută pentru cele patru fracțiuni de probă.
      METODA II –   METODĂ RAPIDĂ
      1.   Principiu
      Determinarea conținutului de apă cu un aparat de măsură bazat pe principiul conductivității electrice. Aparatul de măsură trebuie să fie etalonat în raport cu metoda de laborator.
      2.   Aparatură
      2.1.   Mojar din ceramică și pistil sau tocător pentru alimente.
      2.2.   Aparat de măsură bazat pe principiul conductivității electrice.
      3.   Procedură de testare
      3.1.   Se umple un pahar cu produsul care urmează să fie analizat (zdrobit în prealabil în mojar) și se înșurubează presa până la obținerea unei presiuni constante.
      3.2.   Se citesc valorile pe scală.
      3.3.   După fiecare determinare, se curăță cu grijă paharul cu o spatulă, o pensulă cu peri aspri, un șervețel de hârtie sau o pompă cu aer comprimat.
   
   
      Apendicele II
      ALUNE CU COAJĂ: DEFINIȚIILE TERMENILOR ȘI ALE DEFECTELOR
      
                  —
               
               
                  
                     Coajă crăpată sau fisurată:
                  
                  
                              —
                           
                           
                              orice fisură deschisă și vizibilă care depășește un sfert din circumferința cojii.
                           
                        
            
                  —
               
               
                  
                     Defecte ale cojii:
                  
                  
                              —
                           
                           
                              orice defect care afectează coaja, dar nu și miezul.
                           
                        
            
                  —
               
               
                  
                     Uscată:
                  
                  
                              —
                           
                           
                              coaja nu prezintă umiditate superficială, iar coaja și miezul au, împreună, un conținut de apă mai mic de 12 %.
                           
                        
            
                  —
               
               
                  
                     Goală:
                  
                  
                              —
                           
                           
                              coaja nu conține miez.
                           
                        
            
                  —
               
               
                  
                     Materii străine:
                  
                  
                              —
                           
                           
                              orice materie care nu este în mod normal asociată cu produsul.
                           
                        
            
                  —
               
               
                  
                     Atacuri ale insectelor:
                  
                  
                              —
                           
                           
                              defecte vizibile cauzate de insecte sau paraziți animali sau de prezența unor insecte moarte sau a unor resturi de insecte.
                           
                        
            
                  —
               
               
                  
                     Întreagă:
                  
                  
                              —
                           
                           
                              coaja nu este spartă, crăpată sau deteriorată mecanic; o fisură ușoară nu este considerată defect atunci când miezul rămâne protejat.
                           
                        
            
                  —
               
               
                  
                     Mucegaiuri:
                  
                  
                              —
                           
                           
                              filamente de mucegai vizibile cu ochiul liber, la exteriorul sau în interiorul miezului.
                           
                        
            
                  —
               
               
                  
                     Râncezeală:
                  
                  
                              —
                           
                           
                              oxidarea lipidelor sau a acizilor grași liberi care cauzează un gust rânced. Un aspect uleios al miezului nu este neapărat un semn de râncezeală.
                           
                        
            
                  —
               
               
                  
                     Putrezire/dezintegrare:
                  
                  
                              —
                           
                           
                              descompunerea pronunțată datorată acțiunii microorganismelor.
                           
                        
            
                  —
               
               
                  
                     Sec:
                  
                  
                              —
                           
                           
                              uscarea a mai mult de 50 % din suprafața tegumentului fructului compact, care se produce de obicei în cursul anotimpurilor cu randament ridicat, sau în caz de efecte datorate secetei sau proastei nutriții, sau care constituie o caracteristică ereditară.
                           
                        
            
                  —
               
               
                  
                     Zbârcit:
                  
                  
                              —
                           
                           
                              stare care rezultă din împrăștierea de îngrășăminte pe timp călduros, în momentul în care miezul se dezvoltă repede, și care are ca rezultat un fruct dur, incapabil de maturizare.
                           
                        
            
                  —
               
               
                  
                     Bine format:
                  
                  
                              —
                           
                           
                              coaja nu este diformă vizibil, iar forma corespunde caracteristicilor soiului sau ale tipului comercial.
                           
                        
            
   
      (1)  Definiția defectelor este prezentată în apendicele II la prezenta anexă.
   
      (2)  Prezența alunelor cu miez brun sau brun închis, însoțită în mod normal de o ușoară separare a cotiledoanelor, care nu conduce la o alterare a mirosului sau a gustului alunei nu este considerată defect.
   
      (3)  Conținutul de apă se determină printr-una din metodele indicate în apendicele I la prezenta anexă.
   
      (4)  Tip comercial: alunele din fiecare ambalaj sunt de tip și aspect general similar și/sau fac parte dintr-un ansamblu de soiuri definite oficial de țara producătoare.
   
      (5)  Pe lângă acest tabel de calibrare și de criblare, se pot utiliza denumiri de calibru cu titlu facultativ, cu condiția de a exprima, de asemenea, calibrul în marcaj.
   
      (6)  Pentru calcularea acestor procente, o ușoară deformare a miezului nu se consideră a fi defect.
   
      (7)  Aspectul uleios al miezului nu este neapărat un semn de râncezeală.
   
      (8)  Insectele vii sau paraziții animali nu sunt acceptați în nici o categorie.